Downloaded from YTS.MX
Official YIFY movies site: YTS.MX
С Е В Е Р Н И У Д О Б С Т В А
Ако шумът от двигателите ви е твърде силен, музиката помага.
Майната му, Коко, не мога.
Или стискайте задни бузи. - Скъпи, върви толкова добре!
Всичко е наред, миличък. Върни се на мястото си.
Това е пример за фалшива тревога в мозъка на Алфонс.
Логическите функции на мозъка са превзети от амигдалата.
Както знаем, когато амигдалата реагира на опасност,
тя произвежда хормони на стреса, които ни карат да искаме да бягаме.
Така наречената реакция "бий се или бягай".
Естер, може ли да се намеся?
Научно доказано е,
че ако си припомняме приятни изживявания,
може да отделяме окситоцин - хормона на любовта,
който, както знаем, е противоположен на кортизола и адреналина.
Точно така, Чарлс.
При мъжете окситоцин се отделя при оргазъм, например,
докато при жените е по време на любовната игра.
Да. И така. - Опитайте се да се върнете
към спомена за разгорещен момент.
Да. Благодаря, Чарлс. Много креативно.
Някакви въпроси?
Това беше...
Беше много полезно, Естер. Благодаря. Много полезно.
Това е най-полезното упражнение за изживяването "летене".
Ще бъдете по-уверени,
след като сте изпитали условията в сигурна обстановка.
Можете да се потупате по гърба.
Естер, знаеш ли точно закъде ще летим?
Винаги разбираме малко преди излитането.
Зависи от свободните места, но ще бъде сравнително кратък полет.
Не повече от час-два.
Когато кацнем, ще почакаме няколко часа
да обслужат самолета, и ще се върнем тук.
Чарлс ще ви даде повече информация преди полета.
Бих предпочел да имам точна информация за дестинацията,
за да мога да се подготвя.
Не дестинацията е важна, а полетът.
Имам глупав въпрос.
Резервирах си билет за полет в деня след нашия.
Това е доста амбициозно, нали?
Много.
Какво? - Много амбициозно.
Как е в Лос Анджелис? Слънчево?
Да, прекрасно е.
Като чисто калифорнийско злато. - Звучи прелестно.
Да. Ясно небе. - Горещо?
Адски. - А аз замръзвам в Лондон.
Не че мога да се насладя. Срещите са една след друга.
Трябва да вървя, скъпи.
Да ти се обадя ли утре, когато кацна в Лондон?
Веднага след кацане. Нямам търпение да те видя.
Добре, до утре. Обичам те. Чао.
Добре дошла! - Здравейте!
Радвам се да ви видя.
Влизай.
Страхотни са!
Нали? - Супер, нали?
Искам утре да ги нося на училище. - Чудесна идея, нали?
Разбира се. - А на пътуването?
В Кабо Верде е твърде топло за тях,
но може да ги носиш по пътя.
Как беше полетът?
Нормално?
Не е имало треперене? - Не.
Оливия, Сара се ужасяваше да лети,
но се изправи срещу страха си и го преодоля.
Не е ли смела? - Обичам да летя,
защото коремът ме гъделичка по забавен начин.
Сигурно си уморена от полета. - Да, малко, да.
За това фоайе...
Чух, че си намерил викториански дъски от църква за под?
Не, дъските са от старинен бор от стоманолеярни в Шефийлд.
За двойно повече пари.
Смятам... - Ще вдигнеш ли? Заета съм.
Сгради като тази винаги трябва да показват устойчиво строителство,
дори цената да е по-висока.
Ще има офиси, а не микропивоварна.
Сара? Спешно е. - Кой е?
Някой си Чарлс от "Безстрашни в небето"
относно отлагането на изживяването.
Да, добре. Благодаря.
Ало? - Чарлс от "Безстрашни в небето" е.
Заради технически проблеми отлагаме изживяването с ден.
Извиняваме се за причиненото неудобство.
Съжалявам, че закъснях. - Няма проблем.
На този обект се чувствам като някакъв пъдар.
Няма нищо, вече си тук. - Да.
Том, всъщност има още нещо.
Явно няма да мога да замина с теб.
Какво? Защо?
Защото...
Защото ще трябва да дойда по-късно вечерта.
Не разбирам. Наред ли е всичко?
Добре ли си? - Извинявай,
осъзнах, че цял ден не съм пила вода.
Сара, кажи ми какво има.
Какво става?
Какво имаш предвид?
Просто имам страшно много работа.
Трябва да се оправя с проблемите с устойчивостта...
Моля? Важно е да заминем заедно.
Планираме го от седмици.
Добре, тогава ще сменя билетите на всички ни.
Недей. Придържай се към плана.
Беше ми достатъчно трудно да планирам пътуването.
Имам чувството, че не ти се ходи.
Разбира се, че ми се ходи. Повече от всичко. Ще бъде страхотно.
Просто ще пристигна по-късно.
Ще сте вечеряли и ще се видим в леглото.
Няма проблем. - Добре.
Нали? - Добре, хубаво.
Добре. - Добре.
Здравей. Лиз, Сара. Сара, Лиз. - Здравей!
Приятно ми е. - И на мен.
Оливия ми е говорила много за теб. - Божичко!
Дано са само хубави неща.
Знаеш ги децата.
Как са нещата? Ти си строител, нали?
На практика. Наричаме го "предприемач", но е същото.
Съжалявам.
На мен всички сгради ми изглеждат еднакви.
Аз съм повече по хората.
И така, стана ми интересно
да се срещна с жената, която наскоро стана част от живота на дъщеря ми.
Вече не е толкова скоро.
Може би не осъзнаваш, че почивките с деца са натоварващи.
Не ги усещаш като почивки, а като тежък труд.
Често се прибираш по-изтощен, отколкото при заминаването.
Така че...
... не е много секси.
Благодаря за съвета.
Нали няма да имаш проблем с полета?
Значи... - Том спомена, че трепериш.
Това...
Няма да има проблем. Благодаря.
Нямаше ли да обсъждаме практическите въпроси?
Да. Не е нищо особено.
Искам по час на ден по фейстайм с Оливия.
Това ще бъде времето ни заедно. - По час всеки ден?
Това е прекалено. - Тя ми е дъщеря.
Много сладък подарък! Искаше да спи с тях.
Добре.
Колко сладко! Нямам търпение да се видим утре вечер.
Наистина те обичам.
Здравейте. - Здравей.
Къде е Естер?
Не знам. Нещо не е наред.
Здравейте. Извинявайте, влакът се забави.
Къде е Естер? - Нещо изникна.
За съжаление, няма да дойде, но аз ще водя курса.
Искаше да ви кажа, че се гордее с всички вас.
Какво по-точно стана? - Въпросът е личен.
Умрял ли е някой? - Не мога да коментирам.
Трябва да е нещо ужасно. - Наистина някой е умрял, нали?
Разбирам, че отсъствието й ви обезпокоява,
но ни резервирах билети до Исландия.
Исландия?! - Екзотично, нали?
Това е тричасов полет. - Два часа и половина.
Исландия? Ще летим през океана
до онази вулканична скала в северния Атлантичски океан?
Божичко! - Дейвид!
Върни се! Ти си Безстрашен в небето!
Дейвид! Дейвид! Роджър! Добре.
Хора, последвайте ме. Хайде!
Хайде, хора!
Алфонс, имам торбички под очите.
Нищо, ще използвам фотошоп. - Не, снимай ме пак.
Моля ти се, миличка.
Изпадам в паника. - Скъпи!
Ако продължим да тагваме "Моет", накрая ще ме забележат.
Това е голямата цел. - Да се концентрираме върху мен.
Поне веднъж! - Само още една.
Добре, добре.
Приближи се. - Няма да мога да те фокусирам.
Да. Още една.
Забавяне. Чакаме да излетим.
Боже мили.
Самолетите на тази авиокомпания
са направо антични.
Чакайте. Това не е всичко.
Наскоро е имало инцидент.
Наложило се самолет да кацне аварийно при полет от Денвър
заради пукнатина в прозореца на пилотската кабина.
Божичко, тези пилоти е можело да бъдат засмукани като спагети.
Поеми си дъх. - Какви ги...
Дишай дълбоко, Едуард.
Усети ли как амигдалата се опитва да ти отнеме логиката?
Не бива да й го позволяваш.
Можеш да си върнеш контрола.
Става още по-зле. Чакай.
Разкажи ми за представянето на книгата си.
Литературна конференция. - Да, конференция.
Сигурно се вълнуваш. - Очевидно не, Чарлс.
Включва много дълъг полет до Аржентина. 14 часа и половина.
Писател ли си, Едуард?
Да. Пиша романи.
Изглежда, че печелят награди.
Обожавам книгите.
Добре.
Страхът ти е хранилище за мъдрост.
Говори му, благодари му за това, на което те е научил,
но му кажи, че вече не те притеснява.
Отдай се на начина си на мислене, прецени го,
критикувай го, прегледай го
и го редактирай.
Ти определяш своята реалност.
Много добра идея, Чарлс.
Каква му беше идеята?
Да не се изнервяш от глад?
Трябва да се нахраниш, миличък.
Надали ще има много вегетариански храни.
Не мога да го направя.
Сара? - Не, съжалявам.
Изчакайте ме тук.
Чакайте тук. Сара, върни се! Чакай!
Съжалявам. Извинете. - Съжалявам. Извинете.
Сара.
Сара, успокой се. - Божичко.
Какво мислиш, че се опитвам да направя?
Добре, добре. Затвори очи. Дишай с мен.
Отърси се от всичко.
Трябва да нарушим този модел на мислене.
Можеш ли да го направиш? Добре. Имаш ли гадже?
Да. - Мисли за последната ви среща.
Какво? - За последния интимен контакт.
Остани с тази мисъл.
Чува се фонова музика.
Страстно аренби.
Аренби? - Да, "Бойз ту Мен".
От 90-те години ли? - Добре, забрави за музиката.
Усещаш дъха му по кожата си. - По-добре не.
Чарлс. Чарлс! - Не, не, не.
Доказано е, че има ефект. Мога да те прегърна.
Прегръдка за 20-30 секунди е отличен източник на окситоцин.
Чарлс, моля те.
Здравей, Том! Том! Не, не, Том!
Том! Том. Не е каквото си мислиш. Мога да обясня.
Тя е последният Безстрашен в небето. - Разбира се. Насам.
Хайде, вдигни.
- Тук е Том. Оставете съобщение.
Божичко!
Мирише ли ви на изгоряло? Има ли странна миризма?
Не. - След като седнахме,
нека ви напомня, че най-опасната част от експедицията
отдавна е зад гърба ни. Беше пътуването до летището.
Шансът да умреш в автомобилна катастрофа е 1:5000,
а в самолетна катастрофа - 1:12 млн.
На ваше място не бих използвала подобни думи.
Пак има опасност. - Но е страшно малка.
Имам въпрос. Купуваш ли лотарийни билети?
Със сигурност не. - Защо не?
Това си е пълна глупост. Разход за отчаяните и тези със слаба воля.
Никога не печелиш нищо. - Именно.
Шансът да спечелиш от лотарията е по-голям от това да умреш...
От това да бъдеш в самолетна катастрофа.
Използваш статистиките така, както пияница - уличните лампи.
Моля? - За опора, не за осветяване.
Кучи студ е.
Прекрасна татуировка, Едуард.
Служил ли си в армията?
Аз спечелих от лотарията. - Вярно е. 50 000 лири.
С парите основа компания, базирана на приложението му.
Какво си направил? - Инвестирах парите
в стартъп за приложението. Да. - Ето.
Трябва само една птичка да бъде засмукана от двигателя,
за да умрат всички на борда.
Какви са шансовете за това?
При внезапна загуба на налягане в салона,
кислородни маски като тези ще изпаднат над седалките.
Ако това се случи, веднага дръпнете силно най-близката маска
и я сложете върху носа и устата си.
Ето така.
Божичко. Проклятие.
Добре.
Не беше толкова зле, нали?
Миличък, много се гордея с теб.
Имаш бял косъм.
Всички вие сте много смели.
Енергията е осезаема. Вдъхновяваща е.
Да. Браво и на теб. - На мен?
Не се боя от летене. Дори го обичам.
Обичаш да летиш?! Тогава какво правиш тук?
Алфонс се боеше толкова много, че отказваше да се запише,
ако не дойда с него. - Коко. Какво, по дяволите?
Няма от какво да се срамуваш, Алфонс.
А ние наистина трябва да можем да пътуваме заради фийда ми.
Заради фийда ти?
Аз съм инфлуенсър. С Алфонс развиваме бранда ми.
На практика качвам снимки на дупето си от цял свят
и ми плащат добри пари за това.
Пътуванията може да бъдат доходоносни.
За нас дори е безплатно,
защото качвам съдържание в Инстаграм.
Извинявай, сигурно ти е много зле.
Да, била съм и по-добре.
Резервирах си билет за друг полет този следобед. Как ми хрумна?
Браво на теб! - Дали?
Къде ще ходиш? - В Кабо Верде.
По работа? - За удоволствие, надявам се.
За първи път зад граница с гаджето и дъщеря му.
Божичко! Какво беше това?
Чу ли, Алфонс? Тя отива в Кабо Верде.
Чувала съм, че е много живописно. Идеално за създаване на съдържание.
Алфонс изведнъж разви парализиращ страх от летене.
Всяко пътуване се превръща в кошмар,
но има набито око и умее да снима съдържание.
От полза ми е.
Ще желаете ли нещо за пиене? - Не, благодаря.
Двойна водка с лед, моля.
Не! Идеята на начинанието е да не разчиташ на алкохол.
Много съм уплашен. - Миличък!
Каза, че няма. - Знам.
Изчакайте за момент.
Приемът на алкохол е строго забранен.
Естер каза какво може и какво - не.
Естер я няма, а аз умирам от страх. - Разбирам, но ще те помоля...
Дай ми скапаната... - Забранено е.
Алкохолът може само да влоши нещата. - Той е прав.
Тя има половин милион последователи в инстаграм.
Много хора ще дойдат на курса ви.
Ако искам питие, ще пия такова.
Миличък, мразя да си груб с персонала.
Как е, Едуард?
Всъщност се чувствам чудесно.
Намерих своята безстрашност.
Супер! - Браво, Чарлс. Браво.
Благодаря.
Здравейте. Извинете за безпокойството.
Тъкмо си взех новото издание на "Албатросът" на летището.
Това е класика.
И ви видях да чакате на опашката.
Какво съвпадение само. Ще ми дадете ли автограф?
Разбира се. За мен е удоволствие.
Извинете, господине, но това е бизнес класа.
Знам, само вземам автограф.
После ще се върна. - Няма проблем.
Заповядайте. - Благодаря.
Моля.
Едуард, ти си известен.
Ето на.
Както споменах по-рано,
курсът включва рядката възможност да посетите пилотската кабина.
Тук си се чувствам прекрасно,
така че ще пропусна, ако няма проблем.
Всъщност си мисля, че това може да бъде от полза.
Влизането в кабината може да бъде доста полезно.
Страхът идва предимно от липсата на контрол,
а срещата с пилотите, които имат контрол, успокоява.
Ясно. - Опалянка!
Просто леко друсна. Здравейте.
"Безстрашни в небето" имаме уговорка да посетим пилотската кабина.
Да, разбира се.
При мен са двама от програмата "Безстрашни в небето".
Включват надписите за коланите. Предстои лека турбулентност.
Турбулентност? - Да, седнете и елате след малко.
Няма нищо притеснително. - Просто са предпазливи.
Това е лошо. Не, не, не, не! Божичко!
Проклятие!
Защо ми го причиняваш? - Какво?! Не говори така!
Ти си виновна.
Затегни колана.
#Страхотно. #Бикини.
#ПрецаканиСме! #СамолетнаКатастрофа!
С теб съм. Заедно сме. Всичко ще бъде наред!
А аз? А нещата, които искам? А моята същност?
Никога не получавам признания за това колко съм страхотен.
Знаеш ли защо?
Защото фотошопът е невидим.
Писнало ми е, Коко! Писнало ми е да бъда невидим!
Това е нашата мечта, миличък!
Стига сте се дърлели! - Това е твоята мечта!
Аз само я документирам!
Божичко!
Много съжалявам.
Добре ли си? - Моля те, недей.
Той е мъртъв. Едуард е мъртъв!
Едуард? Едуард.
Отговори ми, Едуард! Спрете самолета! Трябва ни лекар!
Видях, че през цялото време гълташе хапчета.
Помогни му!
Какво е това, Едуард? Какво вземаш?
Уплашен си, нали?
Какво?! Помислихме си, че си умрял!
Дръжте се! Дръжте се!
Ще паднем!
Боже мили.
Проклятие.
Боже мой! Боже мой. Боже мой.
Дами и господа, говори капитанът.
Очакваме да кацнем след 30 минути. Повтарям, след 30 минути.
Според последните метеорологични данни от летище "Кеплавик"
е прохладно утро. Минус 7 градуса и западни ветрове.
Фолкландските острови.
Здравейте. Благодаря.
За какво? - Благодаря, благодаря, благодаря.
Наистина. - Добре.
Това не беше нашият пилот. - Какво?
Здравейте, прекрасни хора.
Здравейте, прекрасни създания.
Знаете колко обичам да пътувам, но току-що
преживях най-ужасяващия полет в живота ми.
Пропита съм от собствената си пот.
Буквално се...
... разминах със смъртта.
И знаете ли какво? Не съм се чувствала по-жива!
Божичко, хора!
В Исландия съм и съм жива!
Животът е страхотен! Поздравете, "Безстрашни в небето".
За живота.
Да затворим очи.
Поемете дълбоко дъх през носа.
За бога. - Усетете как бавно се отпускате.
Копелета!
Повече няма да летя с тази компания.
Идиоти! Замалко да ни убият.
Продължавайте да дишате дълбоко.
Усетете как напрежението напуска тялото.
Спокойни сте.
В мир със себе си.
Контролирате всичко. - Какво?
Много съжалявам.
Май вината е моя.
Божичко, това е отвратително.
Чакай. Ще ти дам блуза. - Какво?
Това е... Проклятие.
Заповядай. Миличка.
Да се фокусираме обратно върху дишането.
Вдишваме за 4 секунди.
Издишваме за 4 секунди.
Вдишваме за 3 секунди.
Издишваме за 3 секунди.
Проклятие! - Вдишваме за 2 секунди.
Така.
Проклятие.
Какво, по...
Божичко.
Добре.
Тук е Том. Оставете съобщение след сигнала.
Здравей, любими. Обади ми се, когато можеш.
Това, което видя на летището, не е каквото си мислиш.
Всичко върви ужасно.
Проклятие.
Мамка му.
Том, обади ми се при първа възможност.
Много съжалявам. Обичам те. Не, не, моля те!
По дяволите! Не!
Не! Боже...
Още три часа.
Очевидно е, че нещо не е наред.
Наложително е да намерим друг полет. - Да не прибързваме с изводите.
И ще ти бъда благодарен, ако ми върнеш лекарството. Веднага!
Имам много важен полет от Лондон, който не бива да изпускам.
Трябва да го хвана. Няма ли някакво решение?
Може би друг полет? - Не знам.
Може ли да отидеш да провериш? - Не! Не, не, хора.
Това е полетът ни. Казано ни е да се върнем с тях.
Това са условията на курса. - Добре, но случаят е спешен.
Нали не мислиш наистина днес да летиш отново?
Да!
Да, ще летя. Проклятие!
Блузата ти стои много сладко.
Благодаря.
Не могат да продължават да ни държат в неведение.
Кораб. Трябва да има кораб.
Аз няма да се връщам с кораб. - Аз пък може.
Давай тогава. - Да!
Възможно е.
Чакайте тук. Сега се връщам.
Казвам се Чарлс и отговарям за група хора със страх от летене.
Ще ми дадете ли информация за полета до Лондон в 14,10 ч.?
Този, който е забавен?
Да.
Изглежда, че ще има допълнително забавяне на полета.
Знаете ли защо? - Имало е повреда в самолета.
Продължавайте да наблюдавате таблата.
За каква повреда говорим?
Явно един от двигателите е отказал частично.
"Отказал частично".
Какво значи това? - Не знам.
Само наблюдавайте таблата.
Моля. Да?
Да.
Полетът ни е отложен с девет часа.
Девет часа? - Да.
540 минути.
Вярно ли е? Отложен е с девет часа?
Така е, но няма нищо притеснително.
Има мъгла в Лондон.
Всички полети са отложени до вечерта.
Мъгла? По-скоро има нещо мътно.
Крият нещо. - Не. Това е нещо нормално.
Не обвинявай мен. Записах се на курса заради теб.
Лигльо. - Какво каза?
Аз се записах заради теб!
Алфонс, за да има значима промяна,
трябва да поемаме отговорност за действията си.
Божичко. Махам се оттук.
Сара, забранено е да напускаш летището.
Добре.
При 9-часово забавяне не трябва ли да ни осигурят хотел?
Не. - Не? Да!
Прочети дребния шрифт.
Ще се свържа с офиса.
Алфонс. Алфонс!
Говорих с офиса
и ни уредиха хотел съвсем наблизо.
Идеалното място да си съберем мислите
и да се подготвим за довечера.
Жестоко! - Само да хванем такси.
Какво правите? Качвайте се. - Не.
Едуард, не може да правиш така. - Как?
Казаха ни да си хванем такси. - Няма да стане. Качвайте се!
Всички ще се поберем в онази. - Готина кола, Едуард.
Важното е, че е британска и подходяща за условията.
Сега се качвайте! - Алфонс!
Допреди малко беше надрусан до козирката.
Именно. В името на безопасността и заради застраховката...
Не, трябва...
Фолкландските острови.
Какво има? - Защо? Нищо.
Островите...
Фолкландските острови.
Навява ми спомени, защото теренът е подобен.
Извинявай, Едуард, за какво говориш?
За Фолкландските острови.
Воювал ли си там, Едуард?
Дали да не шофирам аз? - Не, не.
Какво става?
Божичко!
Боже мой!
Видяхте ли? Това беше таксито, на което искаше да се качим.
Не мисля. - Със сигурност беше то.
Да!
Мисля, че благодарение на мен никой от вас не е по лице в снега,
нито се бори за живота си в чуждестранна болница.
Кажи им да отложат.
Полетът ми е забавен с девет часа. Няма да бъда в Лондон.
О, не. Това е знак.
Да. Ясно послание от планините.
Да. Ще остана още няколко нощи и може да отида на хели ски.
Да. Добре, резервирай ми билет за полета до Сан Франсиско.
Добре, благодаря. Чао.
Вие от полета за Лондон ли сте? Отложения?
Да. - Знаете ли причината за това?
Казаха ми, че имало някаква повреда при пристигането
и чакат да им доставят
резервната част, която нямали тук.
Резервна част? - Повреден ли е?
Така ми казаха.
Излъгал си ни.
Беше... - Води ни малоумник и лъжец.
С такава информация разполагах. Казах ви каквото знаех.
За първи път ти е, нали? - Ами...
Не са ти поверявали собствена група.
Нали? - Трябва да...
Здравейте. Аз съм от "Безстрашни в небето",
а те са мои... ученици.
Тук е Том. Оставете съобщение.
Какво правиш?
Помниш ли онзи от регистратурата?
Какво? - Мъжа от регистратурата.
Беше Дрис де Врис.
Мащабен инвеститор в технологиите.
Проклятие. Наистина беше той.
Трябваше да говоря с него за приложението си. Може би...
Хайде да мислим за това, което се опитваме да направим?
Ще ми направиш ли свирка?
Божичко, Алфонс. Трябва да снимаме съдържание.
Концентрирай се поне веднъж.
Проклятие! Алфонс! Алфонс! Проклятие! Престани!
Не, не, не! - Не е смешно.
Не, не.
Проклятие.
Да? - Веднага ела в стая 334.
Защо? - Имаме критична ситуация.
Нужна ни е стратегия.
Влизай!
И така... Гаджето ти няма ли да дойде?
Не знам. - Добре.
Вече не можем да вярваме на отговорника за курса.
Още е неопитен, лъже и очевидно не е в свои води.
Това да го послушаме и да летим довечера би било самоубийство.
Самолетът е развалина, а сведенията за турбуленция...
Картинката е много грозна. Погледнете.
Вижте. Вижте!
Въртящата се лилава маса. Вижте, вижте!
Силна турбуленция.
Ще се съгласите, че предвидливостта ми вече ни спаси
от ужасяващи травми в таксито.
Няма как да бъдем сигурни.
Не казвай, че не си видяла ужаса в очите на Чарлс.
При първия знак за опасност щеше да се изпусне.
Добре ли си?
Вече съм се разминавал със смъртта.
Усещам, че в момента тя ми диша във врата.
Ние ще поемем контрола.
Довечера няма да летим и утре ще намерим друг превозвач.
Очаквам да ме подкрепиш. Нали? Нали?
Да, добре. - А ти?
Какво му има?
Очаквам да ме подкрепиш.
Ще ме подкрепиш ли? - Връщам се с кораб.
Моля? - Връщам се с кораб.
Кораб? Стига глупости.
Здравей. - Добър ден.
Този хотел е страхотен.
Определено ще го препоръчам.
Пилатес? - Моля?
Вероятно поне пет пъти седмично.
Аз ли? Не. - Какво?
Не тренираш ли? - В повечето време.
но напоследък ме мързи.
Да.
Сякаш те познавам отнякъде. Актриса ли си?
Къде съм те виждал? - Не знам.
Аз често се отдавам на скално катерене.
Нима? - Обичам катеренето.
И муай-тай Така поддържам форма.
Винаги съм искала да го пробвам. - Муай-тай е страхотен спорт.
Уникално изживяване.
Това е важна загрявка в муай-тая.
Нима?
Може ли?
Разбира се.
Добре. Сега издишай.
Точно така.
Много добре.
Задръж. По-дълбоко.
Можеш ли по-дълбоко? Чудесно. - Да.
Още малко. Да! Точно така.
Задръж. - Това е...
Божичко.
Здравейте. - Добър вечер.
Какво ще обичате? - Божичко. Алкохол.
Нека ви приготвя "Северни удобства". Специалитет на хотела.
Не пия коктейли.
Моля? - Да, да.
Добре. - Чудесно.
Проклятие.
Здравей. Как си?
Здравей. Добре, благодаря.
Благодаря. - Заповядайте.
Ще желаете ли нещо? - Това изглежда примамливо.
Каквото пие дамата. - Отличен избор.
Заповядайте. - Благодаря.
Влиза чудесно, нали?
Да.
Може ли? - Да, заповядай.
На почивка ли си?
Престой.
Значи убиваш време?
Да.
По-скоро времето убива мен.
Май имаш нужда да се разведриш.
Ще ми се.
Предлагам още една прегръдка.
Съжалявам. Извинявай за това. - Беше забавно.
Божичко!
Ти...
Ти сериозно ли? Това е... Боже...
Всъщност ще ти направя услуга. Така.
Ето. Изтрита. Боже.
Обичаш да си правиш такива снимки.
Божичко!
Добре. - Кой е това? Чудно.
Просто ми се стори, че искаш да купонясваш.
Да купонясвам?!
Какво?! Божичко. - Да.
Добре.
Ало? - Слушай ме внимателно.
Кой се обажда? - Не се прави.
Знаеш много добре. - Едуард! Здравей.
Тази вечер няма да летим обратно. Това е.
Не и при силна турбуленция и със скапана авиокомпания.
Утре сутрин ще летим с друга авиокомпания.
Знаеш ли...
Едуард, като ръководещ курса
мисля, че е най-добре да следваме политиката на фирмата
и да се върнем тази вечер.
Не знаеш какво е да умрат хора, за които ти отговаряш.
Да, не знам, прав си.
Не знам дали си наясно,
но започваш да звучиш леко агресивно.
Едуард?
Здравей, Сара.
Трябва да се извиня. - Да, трябва да се извиниш,
защото явно не можеш да се оправиш. Предаде доверието
на трима души със силна аерофобия!
Знам, беше много безотговорно,
но трябва да си призная, че не знам какво правя.
Млъкни, Чарлс! За бога! Стегни се!
Помогни ми да замина тази вечер.
Разбира се. Затова съм тук.
Чакай ме във фоайето. Точно в 20 ч. - В 20 ч.
Каквото и да решат останалите, ние излитаме тази вечер.
Ясно? - Ясно. В 20 ч. във фоайето.
Чарлс!
Би ли бил така добър да ми помогнеш?
Моля те.
Добре. - Едуард?
Едуард?
Какво, по... Божичко!
Какво стана? Боже мой!
Божичко! - Спокойно.
Няма страшно. Само ще те обездвижа. Няма да те наранявам.
Ясно? - Моля?! Едуард, моля те!
Не е нужно да го правиш. - Всичко е наред.
Моля те. Бяха допуснати грешки,
но се старая. - Секунда. Готово. Така.
Чарлс... Така.
Чувстваш ли се удобно? Чудесно. - Не!
Едуард!
Моля те!
Божичко.
До прозореца ли предпочиташ, или до пътеката?
Винаги казвам, че светът е като бяло платно
и от теб зависи да го изпълниш с цветове.
Май още търся подходящата четка.
Това е процес.
Ти си тук!
Приятел ли ти е?
Здравей. Аз съм Дрис. - Алфонс.
Присъедини се към нас. - Благодаря.
Дрис тъкмо ми разказваше, че е продал стартъпа си на "Гугъл".
Сега няма право да работи три години. Представи си.
Да, знам.
Голям фен съм ти. - Невероятно! Благодаря.
С технологии ли се занимаваш? - Има приложение.
Приложение? - Да.
Страхотно! Много вълнуващо. Искаш ли питие?
Не може. Трябва да хваща самолет.
С удоволствие бих пийнал. - Не.
Извинете, може ли още едно питие, моля?
Много благодаря.
Закъде ще летиш?
Няма да летя. - Нима?
Да, ще пътувам с кораб.
Не, няма. - Да.
Горкият Алфонс. Бои се да лети. - Коко.
Съчувствам ти, братле.
И аз съм бил така. Само да видех самолет,
получавах пристъп на паника. А я ме виж сега.
Ходя на хели ски. Всяка седмица летя по цял свят.
Рея се като орел, братле.
Свободен съм като птица.
Как го постигна? - Ще ти разкрия малка тайна.
Да.
Благодаря.
Сара! Намерих билети за прилична авиокомпания за утре.
Трябва ми номера на паспорта ти. - Да.
Къде е Чарлс? - Погрижих се за него.
Давай. - Как така си се погрижил?
Осъзна, че не влиза в изискванията.
Не е нищо злокобно.
Дай ми паспорта си, за да резервирам билети. Може ли...
Моля те, Едуард. - Сара, не бъди глупава.
Остави ме на мира. - Дай ми паспорта. Сара!
Към летището, моля. - Имате ли куфар?
Не.
Сара! - Просто тръгвайте.
Карай! Карай! - Опитвам се да те предпазя!
Ти си шофьор! Карай! - Опитвам се да те предпазя!
Сара! Това е самоубийство! - Познаваш ли го този?
Моля те, помогни ми. Закарай ме до летището. Моля.
Какво правиш? - Беше дълга смяна.
Може ли да гледаш пътя,
защото условията са доста лоши, нали?
Мислиш, че това е зле?
Когато бях малък, зимите бяха много по-сурови.
Много по-сурови. Да вземем този път за пример.
През половината време беше затворен.
Така че това е нищо.
Ще ми подадеш ли
енергийната напитка от жабката?
Ще намериш кенче.
Това ли? Да го отворя ли? - Няма нужда.
Благодаря.
Дали да...
Има... Внимавай!
Какво правиш?
Полудя ли? Замалко да ни убиеш!
Да не си откачил? Спасих ни живота!
Аз съм шофьорът! Проклятие!
Махни се!
Ще се обадя за помощ. - Не го прави.
Защо не? Проклятие!
Защото съм надвишил допустимото. Ще се махнеш ли от мен?
Ти си пиян! Проклятие!
Не съм пиян. Изпих няколко бири.
Тук са доста стриктни.
Трябва да се оплача в полицията от теб!
Не, аз трябва да се оплача от теб!
Нали може да потанцувам?
Благодаря. - Наздраве, братле.
Това е една от онези вечери.
Добре ли си? - Да.
Имам много важен съвет за теб, братко.
Добре. - Пусни контрола.
И без това никога не е бил в ръцете ти.
Нека ти кажа още нещо.
Ще има невероятна промяна в живота ти,
когато се откажеш от това, което не можеш да контролираш,
и приемеш това, което можеш.
Приеми себе си.
Обичай се.
Ако искаш да летиш,
се отърси от всичко, което те сваля на земята.
Разпери крилете.
Разпери своите криле.
Разпери своите криле!
Да!
Ти си красив.
Проклятие!
Оливия. - Сара. Къде си?
Всъщност не знам.
Какво е станало с лицето ти?
Случи се инцидент, но ще се оправя.
Как си? - Защо не дойде с нас?
Оливия, помниш ли,
че ти казах, че не обичам да летя?
Майка ти ли е?
Здравей.
Здравей!
Какво е станало с лицето ти? - Случил се е инцидент.
Обяснявах на Оливия как не обичам да летя
и как се наложи да потърся помощ.
Не го направих.
Как така? Буквално те видях как се качваш на самолет.
Миналата седмица летя до Лос Анджелис!
Не съм ходила до Лос Анджелис.
Какво? - Стоях си вкъщи.
А откъде купи ботушите?
Онлайн. Много съжалявам.
Добре, миличка. Време е възрастните да си поговорят.
Влез да ми нарисуваш нещо. - Какво?
Нарисувай ни самолет. Ще бъде чудесно.
Върви. - Добре.
За бога, Сара!
Първо не можеш да летиш с нас заради "среща",
а после те виждам в обятията на друг мъж.
Сега казваш, че не си летяла до Ел Ей,
а си се крила в апартамента си и си ме лъгала.
Пълна глупачка съм, но се старая да оправя нещата.
Бях на летището заради курса за страх от летене.
Много искам да оправя нещата. Наистина.
Кой беше онзи мъж? - Божичко! Инструкторът.
Къде си? - В Исландия. Насред нищото.
Не знам. Толкова съжалявам!
Кой би направил подобно нещо?
Не мога да те позная, а и, честно казано, не ти вярвам.
Том, моля те. - Не сега. Ще говорим у дома.
Моля те, изслушай ме. Издъних се. Знам го. Съжалявам.
Но ще дойда утре, независимо колко полета ще са нужни.
Без повече лъжливи обещания, Сара.
Проклятие.
Миличък.
Красиви братко!
Къде го криете?
Къде е той? Къде го криете?
Махай се, иначе ще те нокаутирам.
Божичко! Божичко!
Какво направи, психопат такъв?!
Скапан психопат!
Не може да диша. - Нужна ти е помощ.
Психиатрична помощ.
Не може да диша! - Не мога да дишам.
Божичко! Помогнете му! Веднага!
Миличък! Алфонс!
Алфонс!
Миличък!
Говори! Говори! Говори! Хайде!
Говори!
Проклятие!
Да? - Сара е.
Здравей, Сара. - Нали резервира билети за сутринта?
Да. - Още ли са у теб?
Да. - Чудесно.
Не съм сигурен, Сара. - Довери ми се. Проучих.
Авиокомпанията е добра. - Проблемът не е с нея, а с Едуард.
За бога. - Не! Не!
Остави алкохола. Няма да пиеш по време на полета.
Не се тревожете. Няма да дойда.
Моля? - Ще ходим на хели ски с Дрис.
Дали идеята е добра?
Ако искаш да летиш,
трябва да се отърсиш от нещата, които те свалят на земята.
Хайде.
Божичко. - Какво има?
Аз...
Не разбирам. Какво става?
Може да съм причинила катастрофа.
Какво?! - Добро утро, войници.
Какво има?
Загазила съм.
Ти запали колата. Ти ме последвай.
Не, не, Сара, аз...
Божичко.
Не мога. - Разбира се, че можеш.
Довери ми се и прави каквото ти кажа.
Така.
Първо...
... увий крака около въжето, ето така.
Отпускай се бавно.
Няма страшно. - Добре.
Божичко! Божичко.
Божичко! Добре. - Така.
Божичко. Страх ме е. - Слушай ме. Слушай ме, Сара.
Аз съм се спускал така по въже.
Беше през прозореца на иранското посолство, което гореше.
После застрелях терорист. В лицето.
Ясно. - Опитвам се да кажа...
... бий се или бягай.
Да се бием. - Добре. Добре.
Добре. - Очевидно след това ще се бяга,
но ще го мислим тогава. Давай!
Качвай се!
Ще провалиш всичко. Влизай в колата!
Вече се извиних, нали? После ще ми благодариш.
Беше за твое добро.
Какви ги вършиш?
Качвай се!
Добре, добре, добре.
Чудесно. Приключваме с това, Чарлс.
Ние сме едно звено.
Отлична работа, войнико.
Тези облаци никак не ми харесват.
Не се опитвай да ми разклатиш психиката.
Не го правя, Едуард. Тези облаци са опасни.
"Опасни" облаци? Я стига, Чарлс. Не си дете.
Просто капки вода. Няма нищо страшно.
Отдал си се на мрачни мисли. Отърси се, Чарлс.
Моля за внимание. - Проклятие!
Всичко е наред. Намали скоростта.
Побързайте. Чекирането ще приключи. - Какво?!
Спокойно, полетът ни е в 11,30 ч.
Имаме още два часа. - Да, но...
Този в 11,30 ч. е отменен. Всички са отменени.
Или в 9,30 ч., или нищо.
Сара, това са гадовете, заради които замалко да умрем!
Чакаме от вчера сутринта,
а вие не ни помагате с нищо!
Господине, искрено съжалявам за неудобството.
Хайде, скъпа.
В бизнес класа сме.
Много съжалявам, но нямаме места.
Какво?! - Много съжалявам.
Пълна бъркотия е. Извинявайте. - Не, не.
Проверете отново. Има грешка.
От курса "Безстрашни в небето" сме. Нямаме ли приоритет?
Чарлс, направи нещо, моля те.
Трябва да ни помогнете.
Тези хора не са добре.
Не. Съжалявам, но дойдохте твърде късно.
Съжалявам. - Няма ли друг полет?
Наближава буря и всички полети след 10 ч. са отменени.
Не мога да направя нищо.
Как така не можете да направите нищо?
Билетите ви са за бизнес класа.
Мога да ви уредя престой в луксозен хотел.
Не! - Господине, моля ви.
Не, не, не.
Няма да остана нито минута повече.
Трябва да ни качите в самолета. Веднага!
Повикайте мениджъра! - Господине!
Вече ви казах, че съжалявам. Предложих безплатен престой в хотел.
Не можем да направим друго. - Искам да се прибера!
Искам да се прибера! - Господине! Моля ви!
Престанете. Моля, престанете. - Искам да се прибера веднага!
Трябва да се успокоите. - Искам да се прибера!
Не! Чуйте ме! Искам да се прибера, и то веднага!
Разбрахте ли? - Успокойте се! Господине!
Искам да се прибера! Искам да се прибера!
Успокойте се. - Животът ти е в ръцете ми!
Пуснете ме! Не!
Спокойно, ще се погрижа за него.
Той е под голямо напрежение.
Заедно сме. Грижа се за него. Не обича да се отдалечавам.
Очевидно е, че не ни е било писано да сме на този полет.
Стига.
Ало? - Здравей. Лиз е.
Здравей, Лиз.
Много съжалявам за станалото.
За това, че няма да отидеш при тях. Оливия ми разказа всичко.
Всъщност ще отида. - Няма от какво да се срамуваш.
Какво имаш предвид? - Всички се боим от нещо.
Знаеш ли, има курсове за това. - Да.
Спокойно. Утре ще отида при тях.
Ще помагам с Оливия. - Добре.
Чудесно. Ще се видим там.
Здравей! - Здравей!
Накъде летиш? - Сега ли? Към Франкфурт.
Полетът не е ли отменен? - Товарен самолет е.
При нас е по-различно. - Ще ни качиш ли?
Не, не, не мога.
Това за жена ти ли е?
Не разбрах правилно ситуацията.
Наистина съжалявам за това, но искаш нещо невъзможно.
Чудя се каква е политиката ви относно сексуалния тормоз.
Слушай... Времето ще бъде доста лошо.
Не, Сара. Съжалявам.
Това си противоречи с регулациите на курса.
Не ми пука, Чарлс. Прави каквото искаш. Аз заминавам.
Нека те предупредя, че условията не са идеални за летене,
а и е товарен и няма купища безплатни питиета и така нататък.
Заминавам.
И аз.
Хора, сериозно... Това изобщо не е безопасно.
Ще се обадя в офиса, защото...
Майната му. Добре. Добре.
Какво чакате?
Хайде, Чарлс.
Лъвско сърце.
Да вървим.
Не забравяйте да затегнете коланите при излитане.
След това правете каквото искате. Може дори да поспите.
Не се тревожи, Чарлс.
Хиляда пъти съм скачал с парашут от такива самолети.
Така. Добре.
Преди да се усетите, ще ядем къривурст на "Рьомерберг".
Дръжте се здраво. Доста ще друса.
Разбрано. Готови за евакуация.
Добре ли си? - Да.
Превод МАРИНА ГАВРИЛОВА
Филмът е обработен в ДОЛИ МЕДИЯ СТУДИО